b'\n_START_ARTICLE_\nProvincia Java Central\xc4\x83\n_START_SECTION_\nIstoria\n_START_PARAGRAPH_\nJava Central\xc4\x83 a fost un mare centru hindus \xc8\x99i budist \xc3\xaen perioada regatelor Sailendra \xc8\x99i Mataram, \xc3\xaenflorind \xc3\xaen perioada secolelor al VIII-lea \xc8\x99i al X-lea, perioad\xc4\x83 \xc3\xaen care s-au constuit cele mai faimoase monumente religioase._NEWLINE_Ascenden\xc8\x9ba politic\xc4\x83 renascentist\xc4\x83 a provinciei Java Central\xc4\x83 a \xc3\xaenceput \xc3\xaen secolul 16 cu dezintegrarea Imperiului Majapahit Hindus \xc8\x99i dezvoltarea Imperiului Mataram, care a dominat Java Central\xc4\x83 \xc8\x99i de Est \xc8\x99i Insula Madura, av\xc3\xa2nd capitala la Kota Gede, l\xc3\xa2ng\xc4\x83 Yogya. Perioada \xc3\xaenfloritoare a fost \xc3\xaen perioada sultanului Agung, unul dintre cei mai faimo\xc8\x99i razboinici ai istoriei indoneziene. Morm\xc3\xa2ntul Sultanului Agung se afl\xc4\x83 la Imogiri, l\xc3\xa2ng\xc4\x83 Yogyakarta \xc8\x99i este considerat un morm\xc3\xa2nt sf\xc3\xa2nt. Dup\xc4\x83 moartea sultanului Agung (1646) imperiul a inceput s\xc4\x83 se dezintegreze rapid sf\xc3\xa2r\xc8\x99ind in cele din urm\xc4\x83 in domina\xc8\x9bia Olandez\xc4\x83. A urmat la tron sultanul Amangkurat I, duc\xc3\xa2nd o politic\xc4\x83 tiranic\xc4\x83, a fost \xc3\xaenvins de Prin\xc8\x9bul Trunojoyo \xc3\xaen noul palat de la Plered, \xc3\xaen 1675, lu\xc3\xa2nd cu el tezaurul Imperiului Mataram. Dup\xc4\x83 moartea sultanului Amangkurat I, \xc3\xaen 1677, fiul \xc8\x99i succesorul s\xc4\x83u a mo\xc8\x99tenit tronul, \xc8\x99i a condus regatul din noua capital\xc4\x83 de la Kartasura, l\xc3\xa2ng\xc4\x83 actuala Solo, dup\xc4\x83 ce s-a aliat cu olandezii. \xc3\x8en 1678, trupele olandeze \xc8\x99i javaneze au \xc3\xaenvins domina\xc8\x9bia Trunojoyo la Kediri \xc8\x99i recuper\xc3\xa2nd o mare parte a tezaurului._NEWLINE_\xc3\x8en secolul al XVIII-lea intrigile din curtea Mataramului s-au transformat \xc3\xaen ceea ce se nume\xc8\x99te azi Primul \xc8\x99i Al Doilea Razboi de Succesiune Javanez. Mai t\xc3\xa2rziu, repercusiunile masacrului Batavian Chinez din 1740 s-au sim\xc8\x9bint \xc8\x99i \xc3\xaen Java Central\xc4\x83 iar b\xc4\x83t\xc4\x83liile au durat aproape 17 ani. Regele Pakubuwono al II-lea s-a aliat cu trupele Chineze \xc3\xaencerc\xc3\xa2nd s\xc4\x83 intre \xc3\xaen bazele Olandeze dar a fost for\xc8\x9bat s\xc4\x83 se retrag\xc4\x83. Trupele Madureze s-au folosit de acest razboi \xc8\x99i \xc3\xaen 1742, curtea de la Mataram a fost din nou \xc3\xaenvins\xc4\x83. Razboiul a fost sf\xc3\xa2r\xc8\x99it cu tratatul din 1743. Acum Kartasura a fost din nou abandonat\xc4\x83 iar \xc3\xaen 1745, Pakubuwono al II-lea s-a stabilit la Surakarta care este dominat\xc4\x83 in prezent de descenden\xc8\x9bii acestuia. Oricum aceast\xc4\x83 cetate nu era at\xc3\xa2t de stabil\xc4\x83 ca cea veche iar \xc3\xaen 1746 a \xc3\xaenceput Al Treilea R\xc4\x83zboi de Succesiune Javanez \xc8\x99i a continuat p\xc3\xa2n\xc4\x83 \xc3\xaen 1757. \xc3\x8en 1757, Imperiul Mataram s-a divizat in trei principate rivale guvernate individual: Yogyakarta, Surakarta \xc8\x99i un domeniu mai mic numit Mangkunegara creat \xc3\xaen interiorul Surakarta._NEWLINE_Fondatorul Yogyakartei, sultanul Hamengkubuwono I (1755-1792) a fost cel mai bun conduc\xc4\x83tor dup\xc4\x83 Sultanul Agung. \xc3\x8en timpul domniei sale, cea mai mare putere militar\xc4\x83 era \xc3\xaen Java central\xc4\x83 dar totu\xc8\x99i, la 40 de ani dup\xc4\x83 moartea s-a succesorul s\xc4\x83u, sultanul Hamengkubuwono al II-lea, nu numai c\xc4\x83 a distrus rela\xc8\x9biile cu celelalte principate dar a condus \xc8\x99i la distrugerea independen\xc8\x9bei Javaneze \xc8\x99i a \xc3\xaenceput adev\xc4\x83rata colonizare a provinciei. \xc3\x8en 1812,fratele s\xc4\x83u, Mangkunegara, s-a aliat cu trupele europene \xc8\x99i au intervenit pentru ca sultanul sa fie exilat. Dup\xc4\x83 exil, tronul a fost preluat de fiul sultanului iar fratele s\xc4\x83u a fost numit Prin\xc8\x9bul Paku Alam._NEWLINE_\xc3\x8en aceast\xc4\x83 perioada, Java a fost \xc3\xaentr-o continu\xc4\x83 schimbare din cauza interven\xc8\x9biilor repetate a europenilor \xc8\x99i corup\xc8\x9bia olandez\xc4\x83 facea presiuni asupra poporului Javanez. \xc3\x8en timpul acestor vremuri tulburi , Prin\xc8\x9bul Diponegoro, unul dintre figurile cele mai importante ale istoriei Javaneze, a \xc3\xaenceput Razboiul Javanez din 1825-1830. La sf\xc3\xa2r\xc8\x99itul r\xc4\x83zboiului, Olandezii a sprijinit Yogya \xc8\x99i au pus \xc3\xaen respunderea sa toate districtele din jurul Yogyei. Sultanul Pakubuwono al IV-lea a fost exilat \xc3\xaen Sulawesi._NEWLINE_\xc3\x8en timp, Yogya a fost pentru scurt timp capitala guvernului Republican, c\xc3\xa2\xc8\x99tig\xc3\xa2nd o popularitate care \xc8\x99i acum se simte. Succesorii sultanateor mai administreaza \xc8\x99i azi \xe2\x80\x9eteritoriul special\xe2\x80\x9c cu statutul de provincie._NEWLINE_Actualul guvernator al provinciei Java Central\xc4\x83 este H. Mardiyanto.\n_START_SECTION_\nOra\xc8\x99ele din Java Central\xc4\x83\n_START_PARAGRAPH_\nBrebes, Tegal, Slawi, Pemalang, Pekalongan, Kajen, Batang, Kendal, Ungaran, Demak, Kudus, Pati, Jepara, Rembang, Purwodadi, Blora, Salatiga, Boyolali, Sukoharjo, Wonogiri, Sragen, Magelang, Mungkid, Muntilan, Temanggung, Purbalingga, Purwokerto, Wonosobo, Banjarnegara, Cilacap, Kebumen, \xc8\x99i Purworejo.'